ส่วนที่ 1

ข้อมูลสรุป (Executive Summary)

ข้อมูลสรุป (Executive Summary)

บริษัท สมิติเวช จำกัด (มหาชน) มีทุนจดทะเบียนและทุนชำระแล้ว 1,000 ล้านบาท
ดำเนินธุรกิจโรงพยาบาลเอกชนมานานกว่า 26 ปี ประกอบด้วย โรงพยาบาลในนามของ
โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์ บริษัทฯ
ได้นำหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทยตั้งแต่ปี 2532

ในปี 2543 บริษัทฯ มีการเปลี่ยนแปลงผู้ถือหุ้นรายใหญ่ และฝ่ายบริหาร
โดยได้พัฒนาการดำเนินงานมุ่งเน้นการเพิ่มประสิทธิภาพหลัก (Core Business)
เสริมสร้างจุดเด่น ปรับปรุงระบบงานสนับสนุน (Back Office) พัฒนาการให้บริการรูปแบบใหม่
(New Products) อย่างต่อเนื่อง จัดหาอุปกรณ์การแพทย์มาเพิ่มเติมและทดแทนของเดิมรวมทั้ง
ปรับปรุงอาคารและสถานที่ของโรงพยาบาลทั้งสองแห่งเพื่ออำนวยความสะดวกให้ผู้ใช้บริการยิ่งขึ้น
โดยโรงพยาบาลสมิติเวช สุขุมวิท ได้ปรับปรุงสถานที่ใหม่ที่แผนกผู้ป่วยนอก (Out Patient
Department) หอพักผู้ป่วยใน (Wards) และก่อสร้างอาคารโรงพยาบาลใหม่อีก 1 อาคาร
ที่จะสามารถเปิดให้บริการได้ภายในปี 2548

บริษัทฯ ได้ปรับหรือ Re-Focus แผนการดำเนินงานของโรงพยาบาลสมิติเวช ศรีนครินทร์ใหม่
โดยมีเป้าหมายจะขยายการบริการให้ผู้ป่วยเด็กอย่างครบวงจรในระดับตติยภูมิ (Tertiary Care)
และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่ ภายใต้หลักการว่า
“โรงพยาบาลของเด็กๆ และครอบครัว” โดยได้ดำเนินการเปิดศูนย์บริการเฉพาะทางต่อเนื่อง
เมื่อวันที่ 19 กรกฎาคม 2546
บริษัทฯได้รับพระกรุณาธิคุณจากพระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ
เสด็จเป็นองค์ประธานเปิดโรงพยาบาลเด็กสมิติเวช ศรีนครินทร์ และเมื่อวันที่ 2 กรกฎาคม 2547
บริษัทฯ ได้รับพระกรุณาธิคุณจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินมาทรงเปิดศูนย์การได้ยิน (Hearing Center) ที่โรงพยาบาลเด็กสมิติเวช
ศรีนครินทร์ ยังความปลาบปลื้มปิติและสำนึกในพระกรุณาธิคุณของพระองค์ท่านเป็นล้นพ้น

เมื่อวันที่ 18 พฤษภาคม 2543 บริษัทฯ พร้อมด้วยโรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์ ได้รับการรับรองมาตรฐานระบบ ISO 9002 จากบริษัท
Bureau Veritus (Thailand) และเมื่อวันที่ 16 ธันวาคม 2546 โรงพยาบาลสมิติเวช สุขุมวิท
และโรงพยาบาลสมิติเวช ศรีนครินทร์
ได้รับการรับรองกระบวนการคุณภาพโรงพยาบาลจากสถาบันพัฒนาและรับรองคุณภาพโรงพยาบาล
(The Institute of Hospital Quality Improvement & Association (HA –
Thailand)) และต่อมาเมื่อวันที่ 23 สิงหาคม 2547 โรงพยาบาลสมิติเวช สุขุมวิท ได้รับรางวัล
Prime Minister’s Export Award ประเภท บริการดีเด่นประจำปี 2547

ในปี 2547 บริษัท กรุงเทพดุสิตเวชการ จำกัด (มหาชน) ผู้ถือหุ้นรายใหญ่ของบริษัทฯ
ได้เสนอแผนการปรับโครงสร้างการถือหุ้นและการจัดการของบริษัทฯ
โดยได้ทำคำเสนอซื้อหลักทรัพย์ทั้งหมดของบริษัท (Tender Offer) จากผู้ถือหุ้น ส่งผลให้บริษัท
กรุงเทพดุสิตเวชการ จำกัด (มหาชน) ถือหุ้นในบริษัทฯ เท่ากับร้อยละ 92.91 ของทุนจดทะเบียน
ซึ่งภายหลังการควบรวมกิจการ มีนโยบายให้บริษัทฯ ดำเนินกิจการภายใต้นิติบุคคลเดิม
และประกอบกิจการภายใต้ชื่อเดิม
โดยไม่เปลี่ยนแปลงโครงสร้างการบริหารงานรวมทั้งคณะกรรมการและผู้บริหาร
และไม่มีการโอนย้ายทรัพย์สินใดๆ ทั้งนี้ จะเน้นนโยบายการบริหารงานให้เป็นไปในทิศทางเดียวกัน

สำหรับผลการดำเนินงานของปี 2547 บริษัทฯ มีผลกำไรสุทธิรวม 265.21 ล้านบาท ประกอบด้วย
กำไรจาก
ผลการดำเนินงาน 37.15 ล้านบาท
และรายการซึ่งเกิดจากการปรับรายการขาดทุนจากการด้อยค่าของที่ดิน จำนวน 228.06 ล้านบาท
ตามที่บริษัทฯ ได้ประเมินราคาทรัพย์สินใหม่ ช่วงปลายปี บริษัทฯ มีรายได้รวม 2,572 ล้านบาท
เพิ่มขึ้นจากปี 2546 เท่ากับ 39.1% มีต้นทุนและค่าใช้จ่ายรวม 2,225 ล้านบาท
เพิ่มขึ้นจากปีก่อนเท่ากับ 23.4% ซึ่งเพิ่มขึ้นตามสัดส่วนของรายได้ และมีกำไรเบื้องต้น (EBITDA)
จำนวน 585 ล้านบาท เพิ่มขึ้นจากปี 2546 เท่ากับ 135.9%